Diari Oficial de la Generalitat Valenciana


Sumari del DOGV 5451, del 15-02-2007 (2007/1620)

RESOLUCIÓ de 6 de febrer de 2007, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Orde de 28 de desembre de 2006, de la Conselleria de Benestar Social, per la qual es regulen i convoquen ajudes dirigides al sosteniment de centres d'atenció especialitzada a menors, per a l'any 2007.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5451

Data del DOGV
:   15-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1620


Data del document
:   06-02-2007

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * equipament social
    * servei social
    * protecció de la infància

L'Orde de 28 de desembre, publicada en el DOGV núm. 5.429, de data 16 de gener de 2007, va ser tramitada d'acord amb allò disposat en l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, tot quedant condicionat el finançament d'estes ajudes a l'aprovació dels crèdits corresponents.  
Una vegada aprovada i publicada la Llei 11/2006, de 27 de desembre, de Pressupostos de la Generalitat per a l'exercici 2007 (DOGV núm. 5.417, de data 29 de desembre de 2006), en aplicació d'allò que establix la disposició addicional primera de l'Orde d'Ajudes, i d'acord amb allò regulat en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, correspon donar publicitat als crèdits i a les línies de subvenció destinades al finançament de les ajudes regulades i convocades per l'Orde de 28 de desembre de 2006.  
Per tot això, i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 120/2003, de 14 de juliol, del Govern Valencià, pel qual s'aprova el Reglament Orgànic i Funcional de la Conselleria de Benestar Social, resolc  
Primer  
Donar publicitat dels crèdits pressupostaris i de la línia de subvenció destinada a finançar l'ajuda regulada en l'Orde de 28 de desembre de 2006, de la Conselleria de Benestar Social, per la qual es regulen i convoquen ajudes dirigides al sosteniment de centres d'atenció especialitzada a menors, per a l'any 2007.  
Denominació: Centres d'Atenció Especialitzada Sector Menor  
- Projecte: T-1327  
- Consignació pressupostària: 2.645.401,45 euros  
- Procedència fons: propis  
Segon  
La subvención es farà efectiva, d'acord amb allò disposat en l'article 32.1. c - 1r de la Llei 11/2006, de 27 de desembre, de Pressupostos de la Generaltiat per a l'any 2007 de la manera següent: el 60% de l'import de la subvenció es lliurarà immediatament, una vegada concedida esta, una vegada concedida esta; el 40% restant, es lliurarà després de l'aportació i la comprovació de la documentació justificativa de l'efectiva i correcta aplicació almenys del 75% de l'import inicialment avançat.   
Així mateix, d'acord amb allò disposat en l'art. 24.2, de l'Orde de 28 de desembre de 2006, de la Conselleria de Benestar Social, per la qual es regulen i convoquen ajudes dirigides al sosteniment de centres d'atenció especialitzada a menors, per a l'any 2007, la subvenció concedida que incloga el període comprés entre l'1 de gener i el 30 de setembre, s'haurà de justificar, com a màxim el 31 d'octubre de 2007 i no podrà presentar-se justificacions de gasto efectuat en l'exercici de l'any 2007, amb posterioritat al 31 de gener de 2008.   
Tercer  
Els crèdits publicats tenen el caràcter de màxims i no podran concedir-se subvencions una vegada esgotat estos, circumstància que s'ha de publicar en el Diari Oficial de la Comunitat Valenciana.  
D'altra banda, si com a conseqüència de transferències pressupostàries es modifiquen estos crèdits, la modificació haurà de ser publicada mitjançant resolució en el Diari Oficial de la Comunitat Valenciana.  
València, 6 de febrer de 2007.- La consellera de Benestar Social: Alicia de Miguel García.